NORAKSTS

|  |  |
| --- | --- |
| 31.01.2019. | Nr.1/2 |

###### JELGAVAS PILSĒTAS DOMES DEPUTĀTU MĒNEŠALGAS NOTEIKŠANA

(ziņo I.Škutāne)

 **Atklāti balsojot: PAR – 11** (A.Eihvalds, I.Jakovels, S.Stoļarovs, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, J.Strods, A.Rāviņš), **PRET- 1** (A.Rublis), **ATTURAS** – **1** (L.Zīverts),

Saskaņā ar likuma “Par pašvaldībām” 21.panta pirmās daļas 12.punktu, Valsts un pašvaldību institūciju amatpersonu un darbinieku atlīdzības likuma 5.panta pirmo un otro daļu, Pārejas noteikumu 43.punkta 1.apakšpunktu,

**JELGAVAS PILSĒTAS DOME NOLEMJ:**

 1. Noteikt Jelgavas pilsētas domes deputātam, kurš neieņem algotu amatu domē, mēnešalgu proporcionāli nostrādātajam laikam, saskaņā ar darba laika uzskaites tabeli (pielikumā), nepārsniedzot 100 stundas mēnesī, 2019. gadā piemērojot šādu darba stundas likmi:

1.1. pastāvīgās komitejas priekšsēdētājam 14,20 *euro;*

1.2. pastāvīgās komitejas priekšsēdētāja vietniekam 10,58 *euro;*

 1.3. deputātam 6,68 *euro*.

 2. Darba laika uzskaites tabeli par nostrādāto mēnesi iesniegt ne vēlāk kā līdz nākamā mēneša 5.datumam Jelgavas pilsētas pašvaldības administrācijas Administratīvās pārvaldes Klientu apkalpošanas centrā vai nosūtīt elektroniski, parakstītu ar drošu elektronisko parakstu, uz e-adresi dome@dome.jelgava.lv.

 3. Atzīt par spēku zaudējušu Jelgavas pilsētas domes 2013.gada 19.decembra lēmuma Nr.16/15 “Jelgavas pilsētas domes deputātu un amatpersonu mēnešalgas apstiprināšana” 1.4. apakšpunktu.

 4. Lēmums stājas spēkā 2019.gada 1.februārī.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2019.gada 1.februārī